Jeg leide Maria sin leilighet i 3 uker for min 65 år gamle mor som skulle ha et opphold i forbindelse med jobb. Jeg og min 10 mnd gamle datter var der sammen med min mor i 9 dager, samt at min samboer var der en helg.
+Enkel og grei innsjekk.
+Maria var lett tilgjengelig på telefon.
+Ryddig leilighet med en hilsen fra Maria som gjorde at vi følte oss velkommen.
+Perfekt plassering i sentrum av København.
+Hyggelig vinbar i underetasjen.
+Vi kunne ha vognen stående trygt ved utgangsdøren.
-Leiligheten fremsto mindre enn forventet. Takhøyden er lavere enn normalt. Min samboer måtte bøye hodet for å komme inn inngangsdøren.
-Leiligheten fremsto noe slitt.
-Pga arrangementer torsdag, fredag og lørdag kveld i vinbaren var det en del støy. Dette var problematisk pga at vi hadde en baby som skulle sove.
Annet:
Brannalarmen gikk tom for batteri. Leiligheten hadde ingen rømningsvei foruten trappeoppgangen. Maria ønsket å gi oss et nytt batteri. Det tok flere dager før vi fikk et nytt.
Maria har i ettertid kommet med et erstatningskrav på en gjenstand, noe vi opplever som urettmessig.
Oppsummert har Maria sin leilighet en perfekt plassering i København. Hun er en hyggelig person som er opptatt av å ha tett kontakt med sine gjester. Vi synes prisen var høy, og vi forventet nok en bedre standard.